เห็นว่าอยู่ใกล้บ้านเลยมาลองค่ะ
ไปวันเสาร์ช่วงเที่ยง ร้านเงียบมาก ไม่มีคนเลย แปลกใจมากๆ ร้านตกแต่งน่ารักดีค่ะ กว้างขวาง

ในตู้โชว์มีเค้กไม่กี่ชนิด สินค้าที่เป็นซิกเนเจอร์อย่างเค้กเกาลัด หรือ สตรอเบอรี่ช็อตเค้กก็ไม่มี
จะสั่งสปาเก็ตตี้หรือข้าวในเมนู พนง.ก็บอกไม่มี เหมือนไม่พร้อมอะไรสักอย่างเลยค่ะ

เลยสั่งเค้กสองแบบ เป็นสตรอเบอรี่รสส้มด้านใน กับ ช็อกโกแล็ตบานาน่ามาลองค่ะ
ชอบอันหลังมากกว่า เนื้อเค้กนุ่ม เข้ากันมากค่ะ 
แต่อีกอันรสส้มรู้สึกรสชาติมันไม่เข้ากันมากๆ บอกไม่ถูก

ส่วนเครื่องดื่ม สั่งชาเขียวเย็น ช็อกโกแล็ตร้อน แล้วก็คาปูชิโน่มาค่ะ
ชาเขียวหวานเจี๊ยบมากๆ ไม่อร่อยเลย
ช็อกโกแล็ตกับเอสเพรซโซ่ก็จืดมากๆเหมือนทานน้ำเปล่าเลย

คงไม่มาทานอีกละค่ะ เพราะชอบร้านอื่นมากกว่า
ให้ 3 ดาว เพราะเค้กช็อกโกแล็ตบานาน่าอร่อยละกันค่ะ ที่เหลือไม่ไหวจริงๆ